สวัสดีคะ คืออยู่ดีๆ มีตกขาวสีน้ำตาล คะเป็นมา 3 วันแล้วคะ มานิดเดียว แต่เมื่อคืนรู้สึกว่ามันมาเยอะและสีค่อนข้างเข้ม แต่ไม่มีอาการคัน ปวดท้อง หรือแสบนะคะ ส่วนกลิ่นก็ไม่ได้เหม็นคาวอ่ะคะ อยากทราบว่ามันเป็นเพราะอะไรคะ และสามารถรักษาด้วยวิธีไหนได้บ้างคะ
สวัสดีค่ะ อาการมีตกขาวสีน้ำตาล ออกมาไม่มาก มีสีเข้มๆ อาจจะเกิดจาก ตกขาวปนเลือดที่มาจากการการฉีกขาดของช่องคลอด เยื่อบุตรงปากมดลูก หรือตรงอวัยวะเพศภายนอก สาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นให้สังเกตอาการ ถ้ายังมีเลือดออกผิดปกติทางช่องคลอดต่อเนื่อง โดยไม่ใช่เลือดที่ต้องมาตามรอบเดือน ควรไปพบแพทย์เพื่อตรวจหาสาเหตุที่แน่ชัดต่อไปในเบื้องต้น ให้งดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนมาใช้เอง